74 அப்பொல்லோனின் சொற்களைக் கேட்ட யோனத்தான் சீற்றமுற்றார்;  பத்தாயிரம் பேரைத் தேர்ந்து கொண்டு எருசலேமைவிட்டுப் புறப்பட்டார்.  அவருடைய சகோதரரான சீமோன் அவருக்கு உதவி செய்யும் பொருட்டு  அவரோடு சேர்ந்துகொண்டார். 75 யாப்பாவுக்கு எதிரே யோனத்தான் பாசறை அமைத்தார்.  யாப்பாவில் அப்பொல்லோனின் காவற்படை இருந்ததால்  மக்கள் யோனத்தானை நகருக்குள் விடாது  அதன் வாயில்களை மூடிக் கொண்டார்கள். 